Maak nie saak watter resep jy vir my gee nie, die resep word so aangepas dat jy jou eie resep nie gaan herken as jy daaraan proe nie! Koek bak, ja ek kan, maar koek versier, nee dit kan ek eenvoudig net nie reg kry nie. KOS MAAK is vir my ‘n plesier en nie ‘n STRAF nie. Ek het my kinders geleer, IF YOU CAN READ YOU CAN COOK!
Vandaar die resepte. Ek kan nie verby ‘n winkel stap sonder om nie eers na die resepte boeke te gaan loer nie.
Hello Julle wonderlike kokke!! my naam is Alida Schultz. Soos jullle seker van die foto kan aflei, ek is ‘n vrou in my 50’s wat die lewe werklik baie geniet. Ek is bitterlik baie gelukkig getroud met ‘n ongelooflike man (wat toevallig ook baie lief is vir kosmaak. en hy KAN) Ek het net 1 seun wat 28jr oud is en ‘n droomseun is hy met ‘n pragtige meisie vir wie ek baie lief is. Ek woon in Yzerfontein. My gunsteling resep is:
My oudste suster, ons was tien kinders, woon op Nelspruit en sy het vir baie jare die eerste pryse op die skou op Nelspruit geskry vir beste konfyte en strope. Sy maak die lekkerste maroelastroop.
‘n Gereg wat ek goed onthou wat ma gemaak het, was koolfrikkadelle. Sy het beesdikrib in ‘n pot gekook en die koolfrikkadelle bo-op die vleis gaargemaak. “n ander ding wat ook baie lekker was is souskluitjies. Sy het ook ‘n pot kookvleis opgesit met baie sous en dan de kluitjies bo-op die vleis geskep en niemand mag vir 20 minute naby daardie pot gekom het nie, anders slaan die kluitjies toe as jy loer wat daar aangaan.
Die vleis se maal vir die wors was die hardste werk vir my want ek onthou goed hoe swaar die ou handmeule gedraai het. Wanneer ons die wors gestop het, was dit makliker.
Ek en my vrou het intussen verhuis na Kaapmuiden waar my dogter gebore is. 4 Jaar later is my seun op Komatipoort gebore. In 1980 het ons as gesin na Worcester in die Wes-Kaap verhuis waar ons my dogter, wat van geboorte af blind is, by die Pionierskool vir blindes ingeskryf het.